|  |
| --- |
| **Statyba** |
| Statyba |
| **Įkurtas** | 2011 |
| **Arena** | Impuls krepšinio salė, Vilnius |
| **Komandos spalvos** | juoda ir balta |
| **Vyriausias treneris** | Gintautas Regina |
| **Direktorius** | Algirdas Navickas |

**Vilniaus „Statyba"** – krepšinio klubas iš Vilniaus, rungtyniavęs Nacionalinėje krepšinio lygoje. Klubas įkurtas siekiant tęsti 1997 m. išnykusios Vilniaus Statybos komandos tradicijas. Klubas buvo įkurtas 2011 metais, tačiau nutraukė dalyvavimą čempionate po 2012-2013 sezono dėl užklupusių finansinių sunkumų.

Istorija
--------

Klubas buvo įkurtas 2011 m. ir tų pačių metų rugsėjo mėnesį priimtas į NKL pirmenybes. Komandos vyriausiuoju treneriu paskirtas patyręs vaikų ir jaunimo krepšinio specialistas Gintautas Regina. Naujai suburtos ekipos branduolį sudarė veteranas Mindaugas Budzinauskas bei jaunesni žaidėjai – iš Vilniaus Sakalų pasiskolintas įžaidėjas Ovidijus Varanauskas, gynėjas Tadas Rinkūnas, krašto puolėjai Eigirdas Žukauskas ir kapitonu paskirtas Remigijus Sugintas bei vidurio puolėjas Vitalijus Lukša.

Pirmąsias rungtynes Statyba sužaidė 2011 m. spalio 7 d. Molėtuose su Ežerūno kario komanda ir jose iškovojo pergalę 76 – 70. Pirmą NKL pirmenybių etapą Statybos komanda baigė surinkusi 15 pergalių ir patyrusi tiek pat nesėkmių bei pateko į silpnesnę, antrąją komandų grupę. Šioje per 14 rungtynių laimėjusi 10 kartų, Vilniaus ekipa užėmė pirmą vietą ir pateko į atkrintamasias varžybas. Aštuntfinalyje iki dviejų pergalių Statyba 2 – 1 nugalėjo Jonavos Triobet krepšininkus, ketvirtfinalyje 2 – 0 įveikė reguliariojo sezono nugalėtoją Radviliškio komandą ir pateko į Garliavoje vykusį finalo ketvertą. Jame Statyba pusfinalyje įveikė Kauno Žalgirio – Sabonio krepšinio centro komandą, tačiau finale nusileido kitai Kauno ekipai – LKKA Atletui.

2012/13 m. sezoną Statyba pradėjo dar kiek atjaunėjusi: į komandos trenerių štabą perėjo Mindaugas Budzinauskas, komandą paliko Aurimas Stakėnas ir Remigijus Sugintas. Išvykusius žaidėjus pakeitė Karolis Brusokas, Alvydas Žarskus bei Tautvydas Žioba, naujuoju komandos kapitonu paskirtas Vitalijus Lukša. Reguliariajame sezone ekipa per 34 mačus iškovojo 20 pergalių ir užėmė 8 vietą. Aštuntfinalio serijoje Statyba 2 – 0 nugalėjo Šarūno Marčiulionio krepšinio akademijos krepšininkus, o ketvirtfinalyje 2 – 1 nusileido reguliariojo sezono nugalėtojai Mažeikių ekipai.

Klubo pasiekimai
----------------

| Sezonas | Lyga | Reguliarusis sezonas | Atkrintamos varžybos |
| --- | --- | --- | --- |
|  |
| 2011–12 | NKL | 9 vieta | II vieta |
| 2012–13 | NKL | 8 vieta | 1/4 |

Sudėtis
-------

Su kamuoliu Statybos įžaidėjas Ovidijus Varanauskas

| Pozic. | Starto penketas | Atsarginiai | Atsarginiai | Neregistruojami | Šiuo metu nežaidžia |
| --- | --- | --- | --- | --- | --- |
| Vid. puol. | Vitalijus Lukša | Alvydas Žarskus |  |  |  |
| Sunk. kr. puol. | Karolis Brusokas | Tautvydas Žioba |  |  |  |
| Lengv. kr. puol. | Darius Tarvydas | Giedrius Marčiukaitis |  |  |  |
| Atak. gyn. | Tadas Rinkūnas | Martynas Paliukėnas | Kostas Jonuška |  |  |
| Įžaid. | Ovidijus Varanauskas | Lukas Kazlauskas | Tomas Galeckas |  |  |

Nuorodos
--------

* Oficiali komandos svetainė Archyvuota kopija 2012-11-30 iš Wayback Machine projekto.

Šaltiniai
---------

1. ↑   Archyvuota kopija 2011-11-11 iš Wayback Machine projekto.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R**2023–2024 m. Lietuvos krepšinio lygų komandos** |
| --- |
|  |
| LKL | 

„Gargždai" | „Juventus" | „Lietkabelis" | „CBet" | „M Basket" | „Neptūnas" | „Nevėžis-Optibet" | „Pieno žvaigždės" | „Rytas" | „Šiauliai" | „Wolves" | „Žalgiris"  |
|  |
| NKL | 

Joniškio „Delikatesas" | Jurbarko „Jurbarkas-Karys" | Kauno r. „Atletas" | Klaipėdos „Neptūnas-Akvaservis" | Kretingos „Kretinga" | Kauno „Žalgiris-2" | Marijampolės „Sūduva-Mantinga" | Palangos „Olimpas" | Šilutės „Šilutė" | Telšių „Telšiai" | Vilkaviškio „Perlas" | Vilniaus „Rytas-2" | Vilniaus „Stekas" | Šakių „Vytis-VDU"  |
|  |
| RKL (A) | 

Akmenės r. „Akmenės kraštas" | Biržų „Biržai" | Kazlų Rūdos „Ataka" | Kauno r. „Omega-Tauras" | Kėdainių SC | Kupiškio „Kupiškis" | Kauno „Žalgiris-3"  Vilniaus „Rytas-MRU" | LCC tarptautinis universitetas | Plungės „Olimpas" | Prienų „Mačiūnai-KKSC" | Šilalės „Lūšis" | Raseinių „Raseiniai"  Tauragės „Tauragė" | Šiaulių r. Kuršėnų SM-„Grafų Furniture" | Ukmergės „Olimpas" | Vytauto Didžiojo universitetas |
|  |
| RKL (B) | 

Alytaus SRC-„Dzūkija" | Anykščių KKSC-„Elmis" | Gargždų „Gargždai-2" | Ignalinos „Vilkakalnis" | Jonavos „CBet-2" | Kaišiadorių „Savingė"  Klaipėdos „VKKM-Neptūnas" | Lietuvos kurčiųjų sporto klubas | Marijampolės sporto centras  Pakruojo „Pakruojo SC-Lygūmų ŽŪB" | Radviliškio „KK Radviliškis-ŠSPC" | Raseinių „Raseiniai-KKSC" | Šiaulių KA „Saulė-SG" |

 |